મુંબઈની ફાઇવસ્ટાર હોટેલના મૅનેજર આનંદ પટેલે બે દસકા પહેલાં શોભા પટેલ સાથે લવ-મૅરેજ કયાર઼્ છે, પણ હવે પરિસ્થિતિ એવી સર્જાઈ છે કે મૅરેજ બન્ને વચ્ચે અકબંધ છે અને પ્રેમનું બાષ્પીભવન થઈ ગયું છે. હોટેલમાં જૉબ હોવાથી આનંદ પટેલ પાસે કોઈ સમય રહેતો નથી. આંખ સામે તે લોકોને મોજમજા કરતા જુએ છે, પણ પોતાને માટે તે સમય નથી કાઢી શકતો. હસબન્ડ-વાઇફ વચ્ચેનો મતભેદ મોટો થતો જાય છે અને એક તબક્કો એવો આવીને ઊભો રહી જાય છે કે શોભા ઘર છોડીને ચાલી જાય છે. વાત અહીંથી પૂરી નથી થતી. શોભા ઘર છોડીને આનંદને નોટિસ મોકલીને ડિવૉર્સ માગે છે. જે પ્રેમને કારણે બન્ને જગતભરના લોકો સામે લડ્યાં હતાં એ જ પ્રેમ ઓછો થઈ જતાં હવે પરિસ્થિતિ એવી સર્જાય છે કે એ બન્ને છૂટાં થવાની અણી પર આવી ગયાં. ઇમ્તિયાઝ પટેલે કહે છે, ‘પ્રેમ જો સંબંધોમાંથી ઘટ્યો હોય તો એ ઉમેરવાનું કામ કરવાનું હોય, નહીં કે પ્રેમ વિનાના સંબંધોને તોડવાનું. નાટકમાં આ જ મુદ્દાને સમજાવવાની કોશિશ કરી છે જે પ્રેમ તમારી તાકાત હતી એ પ્રેમને નવેસરથી તાકાત બનાવવાની કોશિશ કરો જેથી બાકીની જિંદગી પણ ખુશમિજાજી સાથે જીવી શકાય.’